ОТЧЕТЕН ДОКЛАД ЗА ПЕРИОДА 2020г.

НЧ”Дружба-1870”, гр. Харманли

През изминалата 2020г. библиотеката имаше 3145 посещения от читатели и взети 7334 книги. От периодичният печат за вкъщи са взети 48 броя. Презаписани са общо 413 души , като 72-ма от тях са нови читатели. Посещенията за ползване на компютри са 198. През годината са закупени от отдела за възрастни 62 нови книги на стойност 993,12 лв. За детският отдел са закупени 27 нови книги на стойност 318,31лв. Приети са много дарения ,от които за детски отдел ,с 4 протокола, са заведени 24 книги за 161,18лв, а в отдела за възрастни читатели , с 19 протокола са заведени 108 книги за 1234,21лв. Тези книги , които не са заведени в нашата библиотека , са разпределени за други читалища и библиотеки . Бракът за 2020 г. обхваща 246 броя книги за 293,81лв. Библиотеката получи от местният Ротари-клуб много стойностно дарение от 16 чудесно оформени, качествени книги–исторически, географски и справочни, на стойност 460 лв.

През лятото имахме 3 момичета от 8 и 9 клас, които изявиха желание да помагат в библиотеката. С тяхна помощ участвахме в проект за безплатни книги към Министерството на Културата, но поради малко недоглеждане в прехвърлянето на данни от една на друга страница, а може би и поради липса на достатъчно опит в изготвянето на проекти, не успяхме да се класираме.

 Проведените мероприятия бяха значително по-малко, заради пандемичната обстановка и съответната забрана за масови посещения. Организирахме работилница за мартеници, изложба за Левски , представяне на книгата „Пътеводител на старите български земи” и посещение на един клас от второкласници за Деня на будителите. Общо 74 посетители участваха в тези мероприятия.

Поддържаме и страница във фейсбук, от където читателите се информират за новополучени книги и други новости, свързани с библиотеката.

Поради пандемичната обстановка не успяхме да излълним предвидените за 2020 година дейности и меропиятия.

* Децата от ДВГ“Щастливци“ с ръководител Петя Карабакалова записаха нови песни.
* ДВЕ ЗЛАТНИ КУПИ И ЧЕТИРИ МЕДАЛА ЗАВОЮВАХА ДЕЦАТА ОТ ШАХМАТЕН КЛУБ ПРИ НЧ „ДРУЖБА – 1870“ на провелия се в неделя – 23.02.2020 г., регионален турнир в Хасково.
* СЪС ЗЛАТЕН МЕДАЛ за момичета до 12-години се завърна отборът по шахмат при НЧ „Дружба 1870“ от традиционния турнир „Свобода“, провел се в Раднево на 07.03.2020 г.
* Юли месец Концерт на открито пред читалището с изява на всички колективи
* "Вражалец", по Ст.Л.Костов, режисьор Делчо Тодоров, посветена на 133г. Театрално дело и 150г. НЧ"Дружба" гр. Харманли.
* „Среднощен експрес“, театрална постановка, гости тетарална трупа от гр. Гълъбово
* БРОНЗОВ МЕДАЛ и предметна награда спечели Александра Тодорова от II-ри Детски шахматен турнир „Загорец“ – 2020, провел се на 03.10.2020 г. в Раднево.
* Попълнение към Детската музикална школа – уроци по китара
* Ускорен курс за начинаещи по народни танци